

Poštovane učenice i učenici, učiteljice i učitelji, profesorice i profesori, ravnateljice i ravnatelji!

 **Grad Bjelovar** pokrovitelj je **12. dana** **medijske kulture** s temom**: Djeca i mladi su budućnost, u razdoblju od 22. do 25. travnja 2014. godine**.

Pripremili smo za Vas:

1. **program igrokaza i kazališnih predstava** u prijepodnevim satima u **Domu** **kulture** u Bjelovaru

(u srijedu 23.4. i četvrtak, 24.4., od 10 do 11 sati) – program će biti sastavljen od igrokaza i kazališnih predstava Vaših učenika, pripremljenih za Lidrano ili neku drugu prigodu. Točniji program poslat ćemo Vam tjedan dana prije manifestacije, kad zaprimimo Vaše cijenjene prijedloge igrokaza i kazališnih predstava. Molimo da ih dostavite na posebnom obrascu koji vam donosimo u privitku Prijavnica broj 1).

2. **kreativne radionice**, u kojima ćete svakoga dana moći raditi **od 14 sati** (posebna prijavnica, br. 2, u privitku), u prostoru **II. osnovne škole Bjelovar, Područna škola Centar, Ulica Petra Zrinskog 4, 43000 Bjelovar, kao i prošle godine.** Učenici/ce ili učitelji/ce te profesori/ce prijavljeni za rad uradionici prvoga dana trebaju doći u 13.30 sati u predvorje škole. Radionice će trajati do 18 sati svakoga dana, a tijekom četiriju dana naučit ćete osnove rada u pojedinim medijskim izrazima. **Molim da sva škola po radionici uputi samo po tri učenika škole, zbog ograničenog broja mjesta.** Završnoga dana, **25. travnja 2013., imat ćemo prezentaciju Vaših radova**, u Domu kulture s početkom **u 17 sati.** Prijava na radionicu ne znači automatski i sudjelovanje u njoj, već će učenici povratno dobiti informaciju od voditelja radionice mogu li sudjelovati, zbog ograničenog broja mjesta.

Pozivamo Vas da nam se pridružite! Svoje prijavnice za kreativne radionice i dopodnevni program igrokaza, koje Vam dostavljamo u privitku, molimo, pošaljite na E-mail adresu: davorka.bacekovic-mitrovic@skole.hr; ili poštom na adresu: **II. osnovna škola, Ulica Ivana Viteza Trnskog 19**, 43000 Bjelovar, **do 18. travnja 2014. godine**, s naznakom: za 12. dane medijske kulture, a za sve informacije možete se u prijepodnevnim satima obratiti organizatorici DMK 2014., prof. Davorki Bačeković-Mitrović, na broj: 098/ 490 047.

Poželjno je da polaznici radionice za snimanje ponesu video kamere i stalke za kameru kako bi nam rad bio brži i efikasniji. Prehrana, nažalost, nije osigurana.

Zahvaljujem svim ravnateljima na dugogodišnjoj uspješnoj suradnji, razumijevanju i prepoznavanje kreativnosti svojih učenica i učenika te učiteljica i učitelja. Također molim da, kao prethodnih godina, upute učenike s učiteljima na program prijepodnevnih predstava u Dom kulture.

Ravnatelje voditelja također molim da, kao i ranijih godina, omoguće svojim učiteljima zamjene. **Pristanak roditelja je obvezan – molim ispuniti četvrti privitak.**

Veselimo se Vašem dolasku!

 U ime Organizacijskoga odbora 12. dana medijske kulture u Bjelovaru:

 **Davorka Bačeković-Mitrović, prof.**

**RADIONIČKI** **PROGRAM**

12. DANA MEDIJSKE KULTURE U BJELOVARU,

od 22. do 25. travnja 2014.

**TEMA**: Djeca i mladi su budućnost

***Radionice:***

1. **Snimanje i montaža** – snimanje dokumentarnih filmova, voditelj: **Goran Kruno Kukolj, prof. –**
2. **Lutkarska radionica** – izrada lutaka i lutkarske predstave, voditeljice: **Nevenka Hrga i Anita Malek, učiteljice razredne nastave,**
3. **Radionica za strip** **za učenike viših razreda OŠ** - voditeljica: **Suzana Jurić, prof.,**
4. **Radionica za slikovnicu –** voditeljica: **Mirjana Matenda, učiteljica savjetnica,**
5. **Radionica za dramsko stvaralaštvo** – **kazališnu predstavu**: voditelj: **Vladan Ivković, prof.**
6. **Radionica za izradu web stranica –** voditeljica: **Vesna Janko, prof.,**
7. **Radionica za novinarsko stvaralaštvo -** voditeljica: **Vlatka Bily, prof.**
8. **Organizatorica prijepodnevnoga programa predstava** – voditeljica: **Snježana Kos, prof.**